
תקנות המשקולות והמידות (תיקון) התשס"ד2003-


היו"ר שלום שמחון:	אני מתכבד לפתוח את הישיבה על תקנות המשקולות והמידות (תיקון) התשס"ד2003-.

חנה טירי:	אנחנו הגשנו לועדה את סט התיקונים שלנו לתקנות המשקולות והמידות, אלו הן תקנות 
מ1963-, תקנות מאוד ישנות. הן מדברות על הליכי בדיקה מאוד מיושנים שכבר לא רלוונטיים היום. פקודת המשקולת והמידות עוד יותר שנה משנת 1947. 

התקנות החדשות בעצם באות לעגן בחקיקה של מדינת ישראל את המלצות הארגון הבינ"ל למטרולוגיה חוקית. זה ארגון וולונטרי. מדינת ישראל היא חברה בארגון הזה. יש 62 מדינות שחברות בארגון. עוד 40 מדינות משקיפות. הארגון  מוציא כל מיני המלצות ומסמכים בנוגע לדיוק של מכשירי שקילה ומדידה.  וכל מדינה בעצם מאמצת את המסמכים האלה בחקיקה שלה. 

חשיבות אימוץ המסמכים וההמלצות האלה היא מאוד חשובה לצרכן שהולך לקנות דברים בסופר, בשוק, ולא רק בסופר ובשוק, זה משתרע בעצם על הרבה מקומות.

דוד טל:				אתם גם אגב עושים בדיקות בסופר ובשוק?

חנה טירי:			בוודאי. זה  נקרא בדיקת אימות דיוק. 

דוד טל:				כמה כאלה תפסתם? 

טימור זרין:	זה לא כך. היום המכשירים האלקטרוניים יחסית די מדויקים. מרמה קשה מאוד לגלות. אבל 
בסה"כ מבקר המדינה עשה ביקורת אצלנו וגילה בשנתיים האחרונות, 50% לרעת הצרכן, 50% לרעת בעל העסק. 

היו"ר שלום שמחון:		היצרנים משתדלים שתמיד יהיה להם טיפה יותר. 

טימור זרין:			אנחנו לא בודקים בשקית במבה. 

דוד טל:	אני שואל אם המאזניים מכוילות, אם 5 גר' זה 5 גר' ולא 10 גר'? 

טימור זרין:	בד"כ המצב הוא תקין. אנחנו עושים בדרך כלל עשרת אלפים בדיקות בשנה. 

אני רוצה לתת קצת רקע מה זה בעצם משקולות ומידות - בעצם מה זה משקולות ומידות? למה צריך להגן על הציבור בתחום הזה? המושג של משקולות ומידות מקיף אותנו 24 שעות ביממה, כל אזרח ואזרח במדינת ישראל, הן את האזרח, הן את המדינה כולה והן את כל המפעלים בתוך התווך הזה של מדינה-אזרח.

לדוגמא, כשאני קם בבוקר, אני מדליק את האור, עדיין חשוך בבוקר. ברגע שהפעלתי את המתג הזה, מי שמוכר לי חשמל, מוכר דרך איזה מונה כלשהו. לי כצרכן, כאזרח, אין יכולת, לא ידע ולא כלים לבדוק אם המונה הזה של החשמל הוא תקין או לא. חב' חשמל קונה את המונים האלה ומתקנת את המונים האלה, קובעת לפי המונה הזה את החשמל, מבלי שלי כאזרח יהיה לי שום כלי ביקורת . ואם הצלחתי לקום מהמיטה והגעתי למקלחת לפתוח את הברז - אני פותח את הברז שוב מישהו מוכר לי מים דרך המונה הזה. ושוב אני כאזרח, לא יודע אם המונה הזה תקין, אין לי יכולת. 

לכן המדינה אמרה, יש מושג כזה שנקרא מטרולוגיה, זה מין קופסא ענקית כזאת, והמדינה מכניסה את היד ומוציאה ואומרת, מונה מים - אני רוצה לפקח. היא נכנסת עוד פעם למושג הזה שנקרא תורת המדידות - מונה חשמל - אני רוצה לפקח. אני מכניסה את היד - אני רוצה לבדוק תחנות דלק, מונה גז. כל הדברים האלה.

ואם האזרח הזה שהתקלח בבוקר והכל בסדר, ירד למכונית שלו ונוסע עם המכונית, מגיע לתחנת דלק. שוב דרך מונה מוכרים לו את הבנזין. ואם אין לו מכונית הוא נוסע במונית .וברגע שהוא התיישב במונית, הנהג מונית לוחץ על כפתור והנה מונה הדרך, הטקסימטר עוד פעם קובע לו לפי מונה את מחיר הנסיעה. הולך לסופר, קונה קילו עגבניות, קונה קילו מלפפונים, עוד פעם מוכרים לו דרך איזה מונה, המאזנים האלה זה מונה מסוים. הוא אומר, עפ"י זה אתה קנית 50 גר'. 

דוד טל:	אלה שבונים את המונים למיניהם, מונה מים, מונה חשמל, כל הדברים האחרים. אתם ממשרד 
התמ"ת יש לכם יחידה שנמצאת באותו מפעל, שבודקת ורואה לפחות מדגמית, שמדדי המים אכן מכוילים?

בעיריית ראשל"צ לא מעט מוני מים התגלו כמזייפים.  ובד"כ התהליך הוא שאתה מתלונן לעירייה, העירייה באה מפרקת, שולחת את זה לאן ששולחת את זה. ואחרי שבועיים אומרים לך אם המונה מזייף או לא. האם לפני הייצור של המונה, מישהו מהתמ"ת בודק שאכן עומדים בתקן?

טימור זרין:	הפריטים שאנחנו בודקים היום, הם אלו שאמרת. אנחנו הולכים ליצרן ובודקים אותו במפעל לפני 
שהוא מוכר. 

הבדיקה ראשונה שאנחנו עושים זה בעצם אישור דגם. זו בדיקה לאב טיפוס. ברגע שאישרנו את הדגם, אנחנו אומרים ליצרן או ליבואן, אתה רשאי להתחיל לייצר ייצור המוני. 

מאזניים - יצרן רוצה לייצר מאזניים מיוחדות. אנחנו בודקים ונותנים אישור לדגם, בדיקת דגם שהדגם הזה מותר לשימוש בישראל. ועכשיו אתה יכול לייצר בסרט נע. ייצרת את המאזניים לפי הדגם הזה, אסור לך להתחיל למכור אותם. אנשים שלנו מגיעים למפעל ובודקים כל ייצור של מאזניים, מאה אחוז בדיקה, לא בדיקה סטטיסטית, האם הוא תואם לדגם שאישרו. 

אתי בנדלר:	מה ז"א מאה אחוזים. אתם בודקים את כל אחד מהמכשירים?

טימור זרין:			מאה אחוז בדיקה.  

היו"ר שלום שמחון:		פעם בכמה זמן אתה תבקרו את הירקן שלי?

טימור זרין:	זה תלוי בכ"א. החוק אומר אסור לך יותר מפעם בשנה. החוק אומר מה אסור לי. אסור לי לעשות 
אימות דיוק מחדש על ביקורת תקופתית פעמיים בשנה. בנוסף לזה אני עושה גם עוד ביקורת פתע.  

התפקיד שלי הוא איך לחלק את זה. אני אומר ככה - בסופר כמות המאזניים שעובדת שם היא הרבה יותר רצינית מאשר הירקן השכונתי או המכולת השכונתית. 

היו"ר שלום שמחון:	אתה יודע כמה ירקות ופירות יש בסופר ובכמה בשוק הפתוח?

טימור זרין:	מהמכולת ומהסופר אני יודע. וגם הירקן השכונתי הידוע.  בסופר הבדיקות הרבה יותר רציניות. אז 
בסופר אנחנו משתדלים לעשות אחת לשנה. אצל הירקן אחת לשנתיים, אחת לשלוש. 

היו"ר שלום שמחון:	מה שאני מנסה להגיד לך שרוב הירקות והפירות בארץ לא נמכרים בסופרים. הם נמכרים 
במקומות אחרים. על השווקים אני מדבר. 

טימור זרין:	יבואן יוצר מאזניים ממדינה מחו"ל - הוא לא יכול להכניס אותה למדינת ישראל בלי אישור 
שלנו עפ"י צו ייבוא חופשי. הוא לא יכול לייבא הוא צריך לקבל אישור שלנו. ואנחנו עושים את מה שהסברתי שעושים ליצרן המקומי גם לייבואן. 

היו"ר שלום שמחון:		כמה יצרנים בארץ יש של מאזניים?

טימור זרין:	אני מכיר לפחות עשרים ויותר. השוק רווי, תחרות איומה ורצינית.  

דבי ג'ורג':	לתקנות הקיימות אין התייחסות לגז. אין יצרן בארץ של מוני גז, מייבאים אותם מחו"ל. 

היו"ר שלום שמחון:		אתם שלחתם חומר.

טימור זרין:	אני לא שלחתי לאף אחד חומר, מי שביקש קיבל. 

דבי ג'ורג':	עכשיו, חוק התקנים גם קובע עונשים, קנס או מאסר וכו'. חוק המידות והמשקולות קובע 
עונשים לא חופפים. 

דוד טל:	אדוני היו"ר, יש כאן איזה בעיה אם זה נכון מה שהוא אומר. מפני שיש גם את הנושא של תקן 
מסוים שזה לא רק סנקציות כאלה וכאלה למי שעבר על זה. לפי זה יש סנקציות אחרות לגמרי. 

אתי בנדלר:	זה דבר כל-כך מצוי ומקובל ושכיח, כמעט הייתי אומרת שאין עבירה שאתה מבצע שהיא לא עבירה 
יותר מאשר אי עמידה בתקנים. 

היו"ר שלום שמחון:	בד"כ אנחנו משתדלים שכל הגורמים הנוגעים בדבר יידעו לפני הדיונים בועדה את החומר שהם 
אמורים להתייחס אליו. אני לא רוצה שאף אחד יהיה מופתע ושיהיו לו טענות. ובחלק הזה אתם תשבו איתם לקראת הישיבה הבאה בנוגע לשני הבעיות האלו. 

לאה ורון:			לכן פרק ז' נשאר לישיבה נוספת. 

גרשון קידר:	מדובר פה על מכשירים  לניפוח אוויר  וצמיגים בתחנות תדלוק או במוסכים. החומר הובא 
לידיעתנו רק ממש לקראת סוף השבוע. יש פה התייחסות לתקן. תקנות 84,85,86  מתייחסות למכשירי ניפוח אוויר, למעשה מגדירות שכל הדרישות הטכניות מקורן בתקן אירופאי מסוים שלא הובא לידיעתנו, לא ידענו עד שלא ראינו את הנייר הזה  על מה מדובר. 

היו"ר שלום שמחון:		מתי ראיתם את הנייר הזה?

גרשון קידר:			בסוף שבוע שעבר.

יתירה מזאת, סעיף 86 לגבי חובת הסימון, אנחנו נוסיף למפקח סמכות לסמן דברים
שייראו לו, בלי הגדרה מה הסמכויות שלו ובמה הן מתבטאות, במידה  והוא חושב 
שיש פה כדי להטעות את הציבור. אנחנו בעד שיהיה תקן, בעד שאפשר יהיה לאמץ 
משהו אירופאי. אם המדינה אימצה את האמנות השונות, אז אנחנו בעד. רק 
שהבקשה שלנו היתה לראות את הדברים קודם כדי שנוכל להתייחס. 

אבי פרל:	אני דווקא רוצה להתחיל מ11.11.03- אדוני, שביום זה קבעת הוראות משלימות שתוך 30, 45 
יום יינתנו הוראות משלימות במשק הגפ"מ. ועדת הכלכלה המכובדת של המדינה קבעה והפנתה אל השר, השר ישב פה וביקשת וקבעת לתת הוראות משלימות למשק הגפ"מ. היום אני מוזמן לועדה שנקראת מידות ומשקולות. האם אנחנו פה כלבים נובחים והשיירה עוברת ושום דבר לא נעשה? 

אם הוראות משלימות במשק הגפ"מ בעצם עד לרגע זה עוד לא נקבעו, ואי אפשר לדעת איך לפעול, אז איך אפשר לדעת איך לפעול כשלאנשים יש קרוב לארבעים אולי חמישים שנה מונים, מונה גז במקרה הזה, שלא עברו בדיקה? אנשים מחויבים עפ"י מונה שאני כאיש מקצוע מנוסה מצהיר בזאת שלא יודעים האם זה אמת מה שהם מחויבים עליו. 

מידות ומשקולות מתייחסים באיזשהו מקום למצב של ייבוא, של ייצור. מפנים אותנו לתקנות של מכון התקנים ששם בעצם במשך חמישים שנה ישבו ארבעת חברות הגז הגדולות. ושם באיזשהו מקום הם תחמנו את התחמון ושם הם עשו מה שהם רוצים. 

אני מדבר על פיקוח בביתם של הצרכנים שמותקנים אצלם מונים במשך חמישים שנה.  אני ממש חרד, ובשביל זה אני מעלה את הנקודה של אמישרגז בקשר לקנסות ולמאסרים, שלא יהיה כפל. אין אפילו  אכיפה אז אין אפשרות שיהיה כפל. 

אתה מקבל גז במיכלים, אין לך מונה. אבל אני רוצה לומר לך שמיליון בתי-אב מקבלים גז במונה. שישנם כאלה שבמשך ארבעים שנה לא הוחלף להם המונה, ושהוא בניגוד לתקן. 

היו"ר שלום שמחון:	את הסיבוב הזה דחיתי לישיבה הבאה, למה אתה מתחיל עם זה בכלל?

אליעזר כהן:	אני רוצה להגיד לך, גם במקצוע הקודם שלי  התעסקתי הרבה מאוד במשקולות וזה חלק יסודי 
במקצוע שלי. אני רוצה להגיד לאדון הנכבד שבג'מבו של היום 747-400 יש רק 800 מחשבים, רק לנושא מידות ושקילות, באווירון כזה שמטיס אותך. 

אני מסתכל פה על הנייר ואני מתרשם באופן יוצא מן הכלל מהעבודה שלנו. העבודה שלנו היא לעשות סדר במשקולות, איך שוקלים. העבודה שלנו היא לא פיקוח ולא אכיפת חוק. אל תעשה אי הפרדת רשויות. שהממשלה תנהל, שהמשטרה תאכוף. התפקיד שלנו זה לעשות חוק. התפקיד של יו"ר הועדה זה לדאוג שהחוק יעבור בצורה מסודרת, מה אתה רוצה ממנו. וכל הכבוד לועדה שמתעסקת בנושא ועושה המון סדר.

דוד טל:	אני עוד לא התרשמתי מהנייר, אבל אני רוצה לכם, עם כל הכבוד, מה שהאדון הנכבד הזה כרגע 
שם על השולחן מבחינתי זה הפתעה, הפתעה נעימה. משום שאני סברתי שכל הזמן מה שמחייבים בגז זה מה שאני צריך לשלם. אבל לפי מה שמשתמע מהדברים שלו, יכול מאוד להיות שחברת הגז חייבה אותי כמה שנים כבר, אולי 10-20 שנה, חיוב שגוי. אני מופתע מאוד לרעה שאני משלם אולי עבור גז יותר ממה שאני צורך.

אני סברתי לתומי שחברות הגז ששמו מונה, מישהו מפקח על זה. נכון שזה לא אני, זה צריך להיות רשות המבצעת. אבל אם היא לא עושה את זה, זה חמור שבעתיים. מאוד יכול להיות שעכשיו תהיה תביעה ייצוגית, יכול שאני אגיש אותה כנגד חברות הגז או חברות אחרות, שיכול להיות שגבו כספים מעל ומעבר למה שצריך. אני חושב שיש פה בעיה רצינית. טוב שאדוני הציע לדלג על זה כרגע. 

דורון רוזנטל:	אני מבקש להגיד שני משפטים. א: אין לנו שום התנגדות לקביעת תקנות בנושא ניפוח צמיגים 
במיוחד לאור ההשלכות הבטיחותיות של העניין. אנחנו רק מבקשים דבר אחד לדעת בדיוק מה התקנות כדי שלא ניקלע לסיטואציה שבו התקן האירופאי, שאגב לא תורגם עדיין, מכניס אותנו לאיזה שהיא פינה שהציבור לא יידע לעמוד בה. והציבור במקרה הזה, זה חברות הדלק, שעלולות להטעות את הציבור הרחב וגם המוסכים. 

אתי בנדלר:	יש לך טענות נגד התקנות שהוצע לאמץ אותן? 

דורון רוזנטל:	אני פשוט לא ראיתי את התקן, ליתר דיוק, אף אחד לא ראה את התקן. 

אתי בנדלר:	מה שאתה אומר שבתקנות מוצע לחייב אתכם שמדי לחץ אוויר יהיו לפי תקן שאתם לא מכירים 
אותו בכלל? 

דורון רוזנטל:	בודאי, זה מודגש במפורש. מודגש שזה יהיה עפ"י תקן אירופאי EN וכן הלאה. התקן הזה לא 
פורסם, לא הובא עדיין לידיעת חברות הדלק. 

אתי בנדלר:			היום יש איזשהו תקן?

דורון רוזנטל:			למיטב ידיעתי, לא. 

אתי בנדלר:	ז"א, כשאני מודדת לחץ אוויר בתחנה אחת, זה או כן או שלא?

דורון רוזנטל:	חד משמעית לא. ואני אמרתי את זה בדיון הקודם. חברות הדלק מבצעות אימות דיוק אחת 
לחצי שנה, לפי מדים שמכוילים במעבדה מאושרת להבדיל כיול לאימות דיוק. אנחנו מכיילים את המדים שלנו במעבדה מאושרת ולאחר מכן אנחנו עושים אימות דיוק.

אתי בנדלר:			יש מעבדה אחת בארץ.

דורון רוזנטל:			יותר מאחת יש. 

אתי בנדלר:	ז"א, שכל מעבדה קובעת לעצמה את התקן  ולפי זה כל חברה עובדת?

דורון רוזנטל:	חד משמעית לא. במעבדה מאושרת היא מקבלת את ההסמכה שלה מהרשות הלאומית להסמכת 
מעבדות שפועלת עפ"י תקן 17025. 

היו"ר שלום שמחון:		אמרת מקודם שאתה לא יודע בכלל מהעניין הזה.

דורון רוזנטל:	סליחה, אני לא יודע את התקן שמגדיר את שעוני האוויר, אני יודע איך לאמת אותם. אני לא יודע 
מה צריך להיות בפנים. יכול להיות שהתקן האירופאי הזה יגדיר ששעון ה-B  חייב להיות בצורה משולשת עם קונסטרוקציה מרובעת ודיגיטלית. אגב, טימור אומר שלא. אבל אפשרי שהוא יגיד את זה, ואני כנציג חברת הדלק יבוא ויגיד רבותיי, 90% מהשעונים שלנו הם דווקא מרובעים ולא משולשים. אנחנו חייבים לראות את התקן, לדון בו, ולהוציא את ההתייחסות שלנו לעניין.

היו"ר שלום שמחון:		כמה זמן אתה עובד על התקנות האלה?

טימור זרין:			אני עובד עליהם בערך שנתיים. 

היו"ר שלום שמחון:		ואתה בא במגע איתן?

טימור זרין:	אנחנו במגע יומיומי כמעט עם כולם, כי אנחנו נמצאים בתחנות דלק, בודקים את תחנות הדלק. 
עשינו בדיקות של שעונים לדוגמא, כי אין לנו תקנה שמאפשרת לעשות את זה. החוק מחייב אותנו לעשות. אבל אין תקנה שאושרה. 

הם אומרים שהם עושים בדיקות ואני מקבל את זה שהם עושים בדיקות כיול.

היו"ר שלום שמחון:	אני מנסה להבין את דרך העבודה. כשאתה מכין תקנות ואתה עובד מול הגורמים השונים, מכייל 
אותם, מעביר לידיעתנו בראש ובראשונה את טיוטת התקנות. אתה יושב, חושב לבד ומביא תקנות. אם בדיון הזה הכוונה פה שהוא יהיה על חשבוננו, אין לי עניין בזה שהוא יהיה על חשבוננו. אני רוצה לקבל פה מוצר שהוא כמה שיותר מוגמר ולהכריע בחילוקי דעות מסוימים שיש כאן בהתאם למה שאני מבין תוך כדי הדיון. 

כל הדיון הזה עם כל הגורמים, הגז והדלק, המים והחשמל, הכוונה לעשות אותו על שולחני ואני רוצה לאשר לכם את התקנות, אני רק רוצה שחילוקי הדעות יצטמצמו לדברים  שאתם ממש לא מסתדרים בהם, לא שיבוא אדון רוזנטל ויגיד אני לא מכיר את זה. 

אז לכן אני רוצה לדעת מה התהליך, איך עברתם על העניין הזה?

חנה טירי:	אנחנו היינו במגע עם לשכת המסחר לכל אורך הדרך, הם ידעו בדיוק מה אנחנו עושים.  אנחנו 
הודענו תמיד לחברות היצרניות לפי איזה קריטריונים אנחנו מתכוונים לעבוד בעתיד, שזה קריטריונים של OIML. 

היו"ר שלום שמחון:	אני לא רוצה להביא אותם למצב שהם יוצאים עם משאבות לניפוח אוויר במקומות שלא חייבים, 
אבל בסוף זה מה שיקרה. 

חגית אייזנמן:	יש תמ"א 18 שקובעת איפה להציב את משאבות האוויר האלה בכל תחנת דלק. אבל פה מדברים 
אתך על עצם החובה להציב את המשאבות האלה. 

אתי בנדלר:	להציב הם חייבים, אני רק לא יודעת אם הם גם חייבים לדאוג לתקינותם. 

דוד טל:	יש לי שאלה נוספת ואני חושב באמת על איזה תביעה ייצוגית כנגד חברות הגז. בהמשך לאותו 
דיון שהיה פה אצל היו"ר, בנושא הגז, דיברנו בזמנו שבעלות הגז שכל אחד מאיתנו משלם, נכללת גם בדיקה של הצנרת וכל השאר. אני משלם כל הזמן על הבדיקה בתשלום עבור הגז, האם כשאני משלם עבור הגז, אני משלם גם עבור הכיול של מונה הגז? 

היו"ר שלום שמחון:		אני מבקש, אני דחיתי את זה לישיבה הבאה.  

דוד טל:	למה אני מעלה את זה - שיתנו את דעתם ושתהיה לנו תשובה בפעם הבאה. 

טימור זרין:	יש לי רק הודעה ממשרד התחבורה שהם תומכים. ארגון לשכות המסחר אמר שהוא תומך בזה. כולם 
תומכים זה. 

אתי בנדלר:	הם גם הודיעו לועדה, חוה בן ארי מנהלת אגף הרכב הודיעה לנו על זה. 

חנה טירי:	"בתוקף סמכותי לפי סעיף 14 לפקודת המשקלות והמידות 1947, באישור שר התעשייה המסחר 
והתעסוקה ובאישור ועדת הכלכלה של הכנסת, לפי סעיף 2(ב) לחוק העונשין, התשל"ז- 1977, אני מתקין תקנות אלה. 

הוספת פרק א': פרק א' בתקנות המשקלות והמידות, התשכ"ג1963- (להלן-התקנות העיקריות), ייקרא פרק א'1 ובו תקנה 1 תסומן 12ב' ולפניהם יבוא: 

פרק א': כללי  - הגדרות - בתקנות אלה:
דרגת דיוק - דיוק של קבוצת מכשירי מדידה העומדים בדרישות מטרולוגיות מוגדרות שכוונתם להגביל את הסטיות לגבולות מוגדרים; 
OIML  - סדרת המלצות (R), מסמכים (D) ומילון (V) של הארגון הבין-לאומי למטרולוגיה חוקית International Organization of Legal Metrology  כעדכונם מזמן לזמן: 
מטרולוגיה חוקית - פעילות טכנולוגית, מנהלית וחוקית כאמצעי לווידוא שימוש אמין במערכות מדידה;
ת"י - תקן ישראלי כמשמעותו בחוק התקנים, התשי"ג1953-;
תקן EN - תקן של מדינות האיחוד האירופאי European Standard. 

הפקדת תקנים - התקנים וההמלצות, כעדכונם מזמן לזמן, המפורטים בפרקים ד' עד ז' מופקדים ביחידת המפקח על המשקלות והמידות במשרד התעשייה והמסחר והתעסוקה ובמכון התקנים הישראלי וכל אדם זכאי, בלא תשלום, לעיין בהם במקומות האמורים". 

אתי בנדלר:			"לרבות באתר האינטרנט של המשרד". 

חנה טירי:	"החלפת פרק ד' - במקום פרק ד' לתקנות העיקריות יבוא פרק ד' - משקולות מטריות. בפרק 
זה משקולת - מידת מסה מוגדרת מבחינת תכונות פיזיקליות ומטרולוגיות; 

ערכת משקולות - ערכה של משקולות מאותה דרגת דיוק המסודרות, דרך כלל, בתיבות מיוחדות באופן המאפשר שקילה של עומסים שמן המסה של המשקולת בעלת הערך הנקוב הקטן ביותר ועד לסך כל המסה של כל המשקולות שבערכה, תוך העלאה הדרגתית של המסה, כאשר ערך המשקל הקטן ביותר משמש כמדרגה הנמוכה ביותר בערכה". 

היו"ר שלום שמחון:		מה זה ערכת משקולות? 

טימור זרין:	זה סט משקולות. יש משקולת למשל אחת ויש קופסא שהיא מכילה מספר משקולות. 

לאה ורון:	התקבל מכתב של חברת בשם "שבא" עם הערות לפרק א' שאני כרגע העברתי, זה התקבל הבוקר
ב10:31- אני העברתי כרגע גם לטימור. הם מעירים לגבי תקן EN שבהגדרות בפרק א' ואומרים, ההגדרה אינה מדויקת, מדינות האיחוד האירופאי אינן מפרסמות תקנים. התקנים שמכונים תקני EN הם תקנים שפורסמו ע"י הועדה האירופאית לתקינה CEN שהוא גוף כלל אירופאי שחברים בו מכוני התקינה הלאומיים, לאו דווקא של מדינות באיחוד האירופאי. 

טימור זרין:			אז הוא סותר את עצמו. 

חנה טירי:	"יחידות מידה 45 (א). לא יינתנו כינויים, קיצורים ומשמעויות ליחידות מידה ולא יעשה בהן שימוש,  
אלא לפי הוראות התקנים והמסמכים המפורטים להלן:  
(1) תקנים ישראליים: 
(1) ת"י 1000 ע כל חלקיו - המערכת הבין לאומית של יחידות: כללי שימוש,   מיוני 1971. 
(2)  ת"י 22 על כל חלקיו - קיצורים של יחידות מידה: כללים, מאוגוסט 1974; 

(2) ההמלצה OIML D2: Legal Units Of Measurements" ואני מבקש פה פשוט למחוק את השנה "1999" לא מצטטים בצורה כזאת.  "הבאה להוסיף על האמור בתקנים הישראליים המפורטים בפסקה (1). 

(3) במקרה של סתירה בין התקנים הישראלים ובין המסמך האמורים בתקנה משנה (א) יגברו התקנים הישראליים.

אפיונים פיזיקליים, בדיקות, סימון ודיוק - 46. האפיונים הפיזיקליים, הבדיקות, הסימון והדיוק של המשקולות יהיו בהתאם להוראות ההמלצות ה-OIML המפורטות להלן: 
(1) IIML R111: Weights Of Classes E1, E2,F1, F2, M1, M2, M3". 
                ואני מבקשת להוריד גם פה את השנה וגם בסעיף השני. 
(2)    OIML R47: Standard Weights for Testing of High Capacity 
Weighing Machines. 

ערך אמיתי של שקילה באוויר 47 - לא ייערך חישוב ערך אמיתי של שקילה באוויר, אלא לפי ההמלצה OIML R33: Conventional Value Of Result Of Weighing In Air. .

לאה ורון:	אנחנו מדברים בעצם על מכשירים שמותקנים במטוסים.

טימור זרין:	יש הבדל בין מסה למשקל. מסה זה בעצם כמות החומר ואין קשר לכוח המשיכה. אבל מה שאנחנו
שוקלים היום, זה המשקל. למשל המשקל שלי על הירח יהיה פחות שישית, כי שם אין כוח כבידה. 

חנה טירי:	"ביטול אישור - 48(א) - המפקח רשאי לאסור על שימוש במשקולת ולמחוק את חיתומה בהתקיים 
אחת מאלה: 
(1) המשקולת אינה עומדת בדרישות התקנים וההמלצות שבתקנות 45 עד 47. 
(2)  נימוק אחר שיפורט בהודעתו על האיסור. 

(ב) ההודעה על האיסור, יחד עם מועד מחיקת החותם תהיה בכתב ותשלח למחזיק    
     המשקולת". 

החלפת פרק ה' - 3. במקום פרק ה' לתקנות העיקריות יבוא: פרק ה'  -מכשירי שקילה, סימן א' - פרשנות. 

דוד טל:	ב48- ב' ההודעה על האיסור מחזיק המשקולת בלבד, לפרסם את זה בציבור שידע. 

טימור זרין:	זה עניין יחסי. אם זה אדם רגיל וזה שאין עניין לציבור לא, אבל אם זה גוף למשל שמה שאנחנו
רוצים לעשות זה מעבדות ומבדקים, אז כן נפרסם שהציבור ידע לא לעבוד איתם. 

חנה טירי:			"פרשנות - 49 (א): 

בפרק זה - מכשיר שקילה - מכשיר המשמש לקביעת המסה של גוף תוך שימוש בפעולת כוח המשיכה המשפיע על אותו גוף, וכן לקביעת כמויות, גדלים, פרמטרים, או אפיונים אחרים המתייחסים למסה;
מכשיר שקילה אוטומטי - מכשיר שאינו מצריך התערבות של מפעיל בעת תהליך השקילה והפועל בהתאם לתוכנית קבועה מראש האופיינית למכשיר; 
מכשיר שקילה לא-אוטומטי - מכשיר שקילה המצריך התערבות של מפעיל בעת תהליך השקילה;
מכשיר שקילה אלקטרוני - מכשיר שקילה אוטומטי או לא אוטומטי, המצויד במתקנים אלקטרוניים;
מתמר - רכיב של מכשיר שקילה המודד מסה, באמצעות המרה של כמות נמדדת של מסה לכמות נמדדת אחרת;
ערך שנת אימות - הפרש בין שני ערכים עוקבים בחלוקה עיקרית של הסקאלה, ביחידות של מסה;
פרטי טרה - יכולת המכשיר לבודד את משקל האריזה את המכל, ממשקל המוצר ברוטו; "

היו"ר שלום שמחון:	אז אנחנו קראנו עד ב'. מה שאני מבקש שבפעם הבאה תגיע לכל הדיונים, יש פה עוד דיונים 
נוספים. שקילה במאזני גשר, חול חצץ, שינויי אבן, אבן וסיד. 

דוד טל:				אני מציע להעביר את זה לכל הנוגעים בדבר. 

לאה ורון:	מר טימור, תודיע לועדה מתי אתה מוכן לדיון בחלק השני של התקנות ואז יהיה אפשר להעביר 
את זה לסדר היום. 

היו"ר שלום שמחון:		תודה רבה. 



הישיבה ננעלה בשעה 10:30
		






		
	





